Diari Oficial de la Generalitat Valenciana


Sumari del DOGV 9341, del 17-05-2022 (2022/4081)

RESOLUCIÓ de 17 de desembre de 2022, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9341

Data del DOGV
:   17-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4081


Data del document
:   17-12-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * protecció del bosc
    * silvicultura
    * catàleg
    * legislació

RESOLUCIÓ de 17 de desembre de 2022, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana. [2022/4081]  
Com a desenvolupament del que s'estableix en l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció (DOGV 5148, 25.01.2006), es van publicar l'Ordre de 10 de gener de 2007, de la Conselleria de Territori i Habitatge, per la qual es publica el Catàleg de Materials de Base de la Comunitat Valenciana de diverses espècies per a la producció de material forestal de reproducció identificat i qualificat (DOGV 5450, 14.02.2007); l'Ordre 23/2012, de 28 de novembre, de la Conselleria d'Infraestructures, Territori i Medi Ambient, per la qual es publica la modificació del Catàleg de Materials de Base de la Comunitat Valenciana per a la producció de material forestal de reproducció identificat i qualificat (DOGV 6917, 05.12.2012); i les resolucions de 20 de desembre de 2016, de 22 de juny de 2017, de 17 d'agost de 2018 i de 12 de juny de 2019, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.  
  
Vist l'informe del Servei d'Ordenació i Gestió Forestal de 26 d'octubre de 2021 en el qual s'informa sobre la necessitat d'ampliar l'elenc de materials de base d'unes certes espècies per a la recol·lecció de materials forestals de reproducció de la categoria identificada, amb l'objectiu de fomentar la diversitat genètica en les activitats de reforestació i restauració.  
Considerant que el Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció, en el seu article 5, assenyala que: «La Direcció General competent per raó de la matèria podrà delimitar i autoritzar materials de base del tipus font llavorera o rodal en terreny forestal, amb independència de la titularitat d'aquest terreny», i fent ús de les facultats conferides en matèria forestal a la Direcció General de Medi Natural i d'Avaluació Ambiental pel Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
  
Primer  
Donar d'alta en el Registre de Materials de Base de la Comunitat Valenciana les fonts llavoreres amb la codificació: de Juniperus oxycedrus subsp. macrocarpa. FS-237/24/46/007; i de Quercus faginea subsp. faginea FS-44/10/46/010, amb les dades bàsiques de registre que s'indiquen en l'annex I d'aquesta resolució.  
  
Segon  
Publicar en el Diari Oficial de la Generalitat Valenciana la present resolució, en compliment del que s'estableix en l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció.  
  
Contra la present resolució, que no posa fi a la via administrativa, podrà interposar-se recurs d'alçada davant el titular de la Secretaria Autonòmica de Medi Ambient i Canvi Climàtic, en el termini d'un mes, comptat des de l'endemà a la notificació d'aquesta, d'acord amb el que s'estableix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 de desembre de 2021.- El director general de Medi Natural i d'Avaluació Ambiental: Julio Ramón Gómez Vivo.